NCL ทุ่ม 372 ล้าน ซื้อกิจการ “บล.เอเชีย เวลท์” เข้าถือ 60%
บอร์ด NCL ไฟเขียวควักเงิน 372 ล้าน ซื้อกิจการ "บล.เอเชีย เวลท์" เข้าถือสัดส่วน 60% ร่วมกับพันธมิตรบุคคลอื่น 7 รายคิดเป็นสัดส่วน 40%
บอร์ด NCL ไฟเขียวควักเงิน 372 ล้าน ซื้อกิจการ "บล.เอเชีย เวลท์" เข้าถือสัดส่วน 60% ร่วมกับพันธมิตรบุคคลอื่น 7 รายคิดเป็นสัดส่วน 40%
7 พ.ย. 2565

บริษัท เอ็นซีแอล อินเตอร์เนชั่นแนล โลจิสติกส์ จำกัด (มหาชน) หรือ NCL เปิดเผยว่า ที่ประชุมคณะกรรมการบริษัทครั้งที่ 7/2565 เมื่อวันที่ 27 ตุลาคม 2565ได้มีมติอนุมัติให้บริษัทฯ เข้าลงทุนซื้อหุ้นสามัญของ บริษัทตลาดหลักทรัยพ์ เอเชีย เวลท์ จำกัด (AWS) ในสัดส่วน 60% ของทุนจดทะเบียนชำระแล้ว AWS จากทุนจดทะเบียนชำระแล้วจำนวน 444,903,800 บาท ราคาพาร์หุ้นละ 10 บาท คิดเป็นหุ้นที่ซื้อ 26,694,228 หุ้น ในราคารวมทั้งสิ้น 372,000,000 บาท หรือคิดเป็นประมาณหุ้นละ 13.9356 บาท โดยซื้อจากบริษัท เอเชีย เวลท์ โฮลดิ้ง จำกัด (AWH) และได้ทำการลงนามในสัญญาซื้อขายหุ้นในวันที่ 4 พฤศจิกายน 2565
ทั้งนี้ AWH ไม่ได้เป็นบุคคลที่เกี่ยวโยงกันของบริษัทฯ ทั้งนี้ เป็นการซื้อหุ้น AWS พร้อมกับบุคคลอื่นอีก 7 ราย ซึ่งไม่ได้เป็นบุคคลที่เกี่ยวโยงกันของบริษัทในสัดส่วนที่เหลือ 40% การทำธุรกรรมดังกล่าว บริษัทจะชำระเป็นเงินสดทั้งหมด ภายหลังการทำรายการจะทำให้ AWS จะกลายเป็นบริษัทย่อยของบริษัท